點擊率

最基本上，指睇過一條 link嘅人當中有幾多百分比嘅有真係撳條 link。例如想像而家落網上廣告，幅廣告想宣傳一件新產品，幅廣告有一定嘅圖像同文字描述件產品，加埋最下面有條 link，消費者撳條 link 可以攞到張 coupon。條 link 嘅點擊率可以噉計：

條 link 畀人撳咗嘅次數喺網頁出過廣告嘅次數

點擊率喺市場學上係一個頗受關注嘅課題：市場學做嘅想研究點樣有效賣自己嘅產品，成日都會諗「廣告要點樣設計，先可以有效噉吸引消費者」噉嘅問題；一般認為，如果消費者覺得一幅廣告有吸引力，理應係會想撳入去條 link 度睇詳細資訊嘅－噉即係話點擊率正正就可以攞嚟做種指標，用嚟量度「一幅廣告幾有吸引力」。

背景諗頭

數碼營銷泛指用互聯網同相關嘅資訊科技做宣傳，喺廿一世紀初隨住互聯網普及而興起：當一位消費者用互聯網嗰陣，佢往往會面對住大量嘅資訊，而人嘅注意力係有限嘅，消費者唔會有能力將啲資訊睇嗮佢；而事實表明，消費者好多時都係將啲資訊睇完就拋諸腦後－但宣傳工作就係想消費者留意「我哋隻產品好正」噉嘅資訊，而且事後仲要記住同埋同身邊嘅人分享呢件資訊；噉即係話做數碼營銷嘅工作者，彼此之間要爭消費者嘅注意力。

企業可以用電郵同網上廣告等嘅多種工具嚟吸引消費者嘅注意力，而好多數碼營銷工作者都會想做研究，將幅廣告設計成 A 同 B 兩個樣，再睇吓邊隻設計比較吸引到消費者，噉即係話佢哋有必要搵返隻指標量度「吸引力」，先可以客觀噉比較兩隻設計；網上廣告通常都會掕住條 link 畀睇嘅人撳，於是建基於

呢個諗頭，營銷研究者就想量度「啲人有幾大機率會撳條 link」呢個變數，形成「點擊率」嘅概念。

做法
最基本上，想像家陣幅廣告有條 link，點擊率係噉計嘅：
條 link 畀人撳咗嘅次數喺網頁出過廣告嘅次數
不過點擊率唔淨只適用於廣告。上述條式可以再廣義化啲噉講，變成
條 link 畀人撳咗嘅次數顯示次數
當中顯示次數係指喺畫面出過條 link 嘅總次數。

AI 支援

要用 AI 預測點擊率，可以用到以下呢啲技術：
邏輯迴歸
長短期記憶
卷積神經網絡
... 呀噉。

合理程度
「計點擊率」爾樣嘢做咗好多假設，當中好多其實畀人話佢哋唔合理，例如：
出廣告嘅次數成日當做「幾多人睇過」，但係顯示咗唔表示有人睇過，例如個人行開咗、做緊嘢所以冇留意、睇緊片遮住咗條廣告等等；
撳咗條 link 成日當做「有人有興趣」，但係未必係，尤其係喺手機或者平板電腦，好易唔小心揩親條 link，亦有電子遊戲嘅廣告商誤導玩家，撳個 X 掣反而會打開條 link；
相反，唔撳 link 亦都未必表示對廣告冇興趣，可能只係嗰個人注意電腦保安，唔會隨便撳 link，又或者試過撳廣告出垃圾、出 404 或者中病毒，有心理陰影，又或者架機唔係自己嘅機所以叫人裝 app 嘅廣告有興趣都唔會撳
... 呀噉。

落廣告
標題黨
平台經濟
好奇感
眼郁動同 SNARC

攷

拎
MASB Official Website.

廣告